” सूरज एक नाव है, जो पच्छिम की लहर से डूब गई…सूरज रूई का एक गोला है, जिसे गहरी आंधी ने धुन दिया…सूरज एक हरा जंगल है, जो सूख कर सरकंडा बन गया है…सूरज दिल की आग से खाली है, इसने मेरे दिल की आग से कोयला मांगकर अपनी आग सुलगाई थी…सूरज सूइयों की एक पोटली है, जो मेरे पोरों के आर-पार हो गई है…सूरज एक खौलती हुई देग़ है, जिसमें आज मेरे इश्क़ को बैठना है… सूरज एक पेड़ है, जिस पर से किसी ने किरनें तोड़ ली हैं…सूरज एक घोड़ा है, जिसके ऊपर से उजाले की काठी उतर गई है…सूरज एक दीया है, जिसे अंबर के आले में रखकर जलाया जा सकता है…सूरज मेरे दिल की तरह है, जो घबरा कर अंधेरे की सीढ़ियां उतर जाता है…सूरज एक बुझा हुआ कोयला है, जिससे अंबर लकीरें खींचकर किसी की राह देखता है…सूरज एक उम्मीद है, जिसके बिना रातें काली चीलों की तरह आसमान में उड़ रही हैं…”